SSC Napoli

**Società Sportiva Calcio Napoli** on vuonna 1926 perustettu italialainen jalkapalloseura Napolin kaupungista. Seura pelaa Italian pääsarjassa Serie A:ssa, jossa se on viettänyt suurimman osan historiastaan. 

Ottelunsa Napoli pelaa Stadio Diego Armando Maradonalla, jolle mahtuu noin 60&nbsp;000 katsojaa. Napolin värit ovat taivaansininen ja valkoinen. Seura tunnetaan myös lempinimillä Azzurri ja Partenopei.

Napoli sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 32.

## Historia
### Perustaminen ja varhaiset vuodet
SSC Napoli muodostettiin 1900-luvun alussa, kun englantilaiset merimiehet kuten William Poths toivat jalkapallon Napoliin. Poths, joka oli tullut Englannista Cunard-varustamolta vuonna 1903, yhdisti voimansa napolilaisen Ernesto Bruschinin kanssa seuran perustamiseksi. Ensimmäinen presidentti oli insinööri Amedeo Salsi, ja häntä avustivat Poths, Bayon sekä amatööripelaajat Catterina ja Conforti.

Seuran alkuperäiset värit olivat tummansiniset ja vaaleansiniset raidat. Napolissa oli samaan aikaan useita jalkapallojoukkueita, kuten veljesten Costan perustama Open Air Team. Napolin ensimmäinen ottelu pelattiin englantilaista laivajoukkuetta Arabikia vastaan, ja Napoli voitti 3–2.

### Kilpailu ja fuusio Internazionale Napolin kanssa
Vuonna 1912 ulkomaalaiset jäsenet erosivat seurasta, ja Steinneggerin ja Bayonin johdolla perustettiin uusi seura US Internazionale Napoli. Alkuperäinen seura tunnettiin nimellä Naples FBC, ja sen puheenjohtajana toimi Emilio Anatra. Kaksi seuraa muodostivat kovan paikallisvastakkainasettelun Napolissa. Vuonna 1912–13 Italian mestaruussarjassa Naples voitti ensin Internazionalen, mutta hävisi seuraavalla kierroksella Laziolle. Seuraavalla kaudella Internazionale otti revanssin, mutta myös se hävisi Laziolle. Kilpailu jatkui kaudella 1915, jolloin Internazionale voitti ensimmäisen osaottelun 3–0, mutta koko sarja keskeytyi ensimmäisen maailmansodan vuoksi.

Vuonna 1922 taloudellisten vaikeuksien pakottamana seurat yhdistyivät seuraksi *FBC Internazionale-Naples*.

Vuonna 1926 seura sai uuden nimen *Associazione Calcio Napoli*, ja ensimmäiseksi presidentiksi tuli Giorgio Ascarelli. Seuraavalla kaudella Italian huippusarja jaettiin kahteen kymmenen joukkueen lohkoon, mutta Napoli sijoittui heikosti lohkonsa viimeiseksi keräten vain yhden pisteen 18 ottelusta. Tämä johti lempinimeen I ciucciarelli (”pikku aasit”). Seura parani kuitenkin asteittain seuraavina kausina.

Stadio San Paolo rakennettiin vuonna 1959, ja siitä tuli Napolin uusi kotistadion. Nykyään stadion tunnetaan nimellä *Stadio Diego Armando Maradona*.

### Ensimmmäiset menestykset
Vuonna 1961 Napoli voitti Coppa Italian pelatessaan Serie B:ssä. Finaalissa kaatui SPAL Ferrara lukemin 2–1. Seuraava Coppa Italia tuli vasta vuonna 1976. Vuonna 1964 seura muutti nimensä Società Sportiva Calcio Napoliksi. Samana vuonna se nousi Serie B:stä toiseksi sijoittumalla ja nousi suoraan Serie A:han. Nousukauden jälkeen Napoli sijoittui heti kolmanneksi Serie A:ssa päävalmentaja Bruno Pesaolan johdolla. Samana vuonna seura voitti myös Coppa delle Alpi -turnauksen kukistaen Juventuksen.

Kaudella 1967–68 Napoli oli lähellä mestaruutta sijoittumalla toiseksi AC Milanin jälkeen. Tuohon aikaan seurassa pelasi useita huippupelaajia, kuten Dino Zoff, José Altafini ja Antonio Juliano. Hyvät sijoitukset jatkuivat 1970-luvun alussa kolmansilla sijoilla kausina 1970–71 ja 1973–74.

### Maradona ja Ma-Gi-Ca -aikakausi
10. toukokuuta 1987 Napoli teki historiaa voittamalla ensimmäisen Serie A -mestaruutensa. Napoli varmisti mestaruuden 1–1-tasapelillä Fiorentinaa vastaan. Ratkaiseva tekijä menestyksessä oli Diego Maradona, joka johdatti Napolin toiseen mestaruuteen vuonna 1990 ja eurooppalaiseen menestykseen.

Maradonan rinnalla johtavia pelaajia olivat Careca ja Bruno Giordano, jotka muodostivat legendaarisen hyökkäyskolmikon Ma-Gi-Ca. Maradona lähti seurasta vuonna 1992 kokaiiniskandaalin vuoksi. Sen jälkeen Napoli menetti muitakin tähtiä, kuten Carecan ja Gianfranco Zolan. Kausi 1997–98 päättyi putoamiseen Serie B:hen.

### Konkurssi ja uudelleenperustaminen
Vuosien taloudellisten vaikeuksien jälkeen Napolin omistava yhtiö julistettiin konkurssiin elokuussa 2004. Seuran tulevaisuus oli vaakalaudalla valtavien velkojen vuoksi. Lopulta elokuvatuottaja Aurelio De Laurentiis maksoi velat ja perusti seuran uudelleen nimellä *Napoli Soccer*. Seura pudotettiin Serie C:hen, mutta nousi nopeasti takaisin huipulle. Myöhemmin vanha nimi SSC Napoli palautettiin käyttöön.

## Saavutukset
* Italian-mestaruus: **4** (1986–1987, 1989–1990, 2022–2023, 2024–2025)
* Italian cupin voitto: **6** (1961–1962, 1975–1976, 1986–1987, 2011-2012, 2013-2014, 2019–2020)
* Italian supercupin voitto: **3** (1990, 2014, 2025)
* UEFA Cupin voitto: **1** (1988–1989)

## Joukkue
:*Päivitetty 3. syyskuuta 2025.*

## Entisiä pelaajia

*   Attila Sallustro (1926–1937)
*  Giuseppe Cavanna (1929–1935)
*  Antonio Vojak (1929–1935)
*  Amedeo Amadei (1950–1956)
*  Hasse Jeppson (1952–1956)
*   Bruno Pesaola (1952–1960)
*  Ottavio Bugatti (1953–1961)
*  Faustino Canè (1962–1969, 1972–1975)
*  Antonio Juliano (1962–1978)
*   Omar Sivori (1965–1969)
*   José Altafini (1965–1972) 
*  Dino Zoff (1967–1972)
*   Angelo Sormani (1970–1972)
*  Giuseppe Bruscolotti (1972–1988)
*  Sergio Clerici (1973–1975)
*  Tarcisio Burgnich (1974–1977)
*  Giuseppe Savoldi (1975–1979)
*  Luciano Castellini (1978–1985)
*  Ruud Krol (1980–1984)
*  Daniel Bertoni (1984–1986)
*  Salvatore Bagni (1984–1988) 
*  Diego Maradona (1984–1991)
*  Ciro Ferrara (1984–1994)
*  Alessandro Renica (1985–1991)
*  Andrea Carnevale (1986–1990)
*  Fernando De Napoli (1986–1992)
*  Careca (1987–1993)
*  Alemão (1988–1992)
*  Gianfranco Zola (1989–1993)
*  Daniel Fonseca (1992–1994)
*  Fabio Cannavaro (1993–1995)
*  Alain Boghossian (1994–1997)
*  Roberto Ayala (1995–1998)
*  Marek Jankulovski (2000–2002)
*  Ezequiel Lavezzi (2007–2012)
*   Edinson Cavani (2010–2013)
*   Marek Hamsik (2007–2019)
*   Lorenzo Insigne (2009–2022)
*   Dries Mertens (2013–2022)
*   Kalidou Koulibaly (2014–2022)

## Valmentajat

*  Antonio Kreutzer (1926–1927)
*  Ferenc Molnár (1927–1928)
*  Giovanni Terrile (1927–1928)
*  Jean Steiger (1927–1928)
*  Otto Fischer (1928–1929)
*  Giovanni Terrile (1928–1929)
*  William Garbutt (1929–1935)
*  Károly Csapkay (1935–1936)
*  Angelo Mattea (1936–1938)
*  Eugen Payer (1938–1939)
*  Paolo Iodice (1938–1939)
*  Adolfo Baloncieri (1939–1940)
*  Antonio Vojak (1940–1943)
*  Paolo Innocenti (1943)
*  Raffaele Sansone (1945–1946)
*  Giovanni Vecchina (1947–1948)
*  Felice Borel (1948–1949)
*  Luigi De Manes (1948–1949)
*  Vittorio Mosele (1948–1949)
*  Eraldo Monzeglio (1948–1956 / 1962–1963)
*  Amedeo Amadei (1956–1961)
*  Annibale Frossi (1959)
*  Attila Sallustro (1961)
*  Fioravante Baldi (1961–1962)
*  Bruno Pesaola (1962–1968 / 1976–1977 / 1982–1983) 
*  Roberto Lerici (1963–1964)
*  Giovanni Molino (1963–1964)
*  Giuseppe Chiappella (1968–1973)
*  Egidio Di Costanzo (1968–1969)
*  Luís Vinício (1973–1976 / 1978–1980)
*  Alberto Del Frati (1976)
*  Gianni Di Marzio (1969–1971 / 1977–1979)
*  Angelo Benedicto Sormani (1970–1972)
*  Rino Marchesi (1980–1982 / 1983–1984)
*  Massimo Giacomini (1982–1983)
*  Gennaro Rambone (1982–1983)
*  Piero Santin (1983–1984)
*  Ottavio Bianchi (1985–1989 / 1992–1993)
*  Alberto Bigon (1989–1991)
*  Claudio Ranieri (1991–1993)
*  Marcello Lippi (1993–1994)
*  Vincenzo Guerini (1994)
*  Vujadin Boškov (1995–1996)
*  Luigi Simoni (1996–1997 / 2003–2004)
*  Vincenzo Montefusco (1997 / 1998 / 1999)
*  Bortolo Mutti (1997–1998)
*  Carlo Mazzone (1997–1998)
*  Giovanni Galeone (1997–1998)
*  Renzo Ulivieri (1998–1999)
*  Walter Novellino (1999–2000)
*  Zdeněk Zeman (2000)
*  Emiliano Mondonico (2000–2001)
*  Luigi De Canio (2001–2002)
*  Franco Colomba (2002–2003)
*  Franco Scoglio (2002–2003)
*  Andrea Agostinelli (2003–2004)
*  Giampiero Ventura (2004–2005)
*  Edoardo Reja (2005–2009)
*  Roberto Donadoni (2009)
*  Walter Mazzarri (2009–2013)
*  Rafael Benítez (2013–2015)
*  Maurizio Sarri (2015–2018)
*  Carlo Ancelotti (2018–2019)
*  Gennaro Gattuso (2019–2021)
*  Luciano Spalletti (2021–2023)
*  Rudi Garcia (2023)
*  Walter Mazzarri (2023–2024)
*  Francesco Calzona (2024)
*  Antonio Conte (2024–)

## Lähteet

## Aiheesta muualla
* Virallinen sivusto